ಮಾರ್ನಿಂಗ್ ವಾಕ್‍ಗೆ ಬಂದ ವ್ಯಕ್ತಿ ಬಲ್ಬ್ ಕಳ್ಳತನ ಮಾಡಿದ್ದು ಹೇಗೆ ಗೊತ್ತಾ? ವಿಡಿಯೋ ವೈರಲ್

ಚೆನ್ನೈ: ಬೆಳಗಿನ ವಾಕ್ ಮಾಡಲು ಬಂದ ವ್ಯಕ್ತಿಯೊಬ್ಬ ಮನೆ ಮುಂದಿನ ಬಲ್ಬ್ ಕಳ್ಳತನ ಮಾಡಲು ಯತ್ನಿಸಿದ ವಿಡಿಯೋ ಸಾಮಾಜಿಕ ಜಾಲತಾಣದಲ್ಲಿ ವೈರಲ್ ಆಗಿದೆ.

ವ್ಯಕ್ತಿಯೊಬ್ಬ ಬೆಳಗಿನ ವಾಕ್ ಮಾಡಲು ಆಗಮಿಸಿದ್ದು, ಈ ವೇಳೆ ರಸ್ತೆ ಪಕ್ಕದ ಮನೆ ಮುಂದೇ ಹಾಕಿದ್ದ ಬಲ್ಬ್ ಕಳ್ಳತನ ಮಾಡಲು ನಾ ನಾ ರೀತಿಯ ವ್ಯಾಯಾಮ ಮಾಡಿದ್ದಾನೆ. ಈ ವೇಳೆ ಕ್ಷಣ ಮಾತ್ರದಲ್ಲಿ ಬಲ್ಬ್ ಬಿಚ್ಚಿ ತನ್ನ ಪ್ಯಾಂಟ್ ಕಿಸೆಗೆ ಹಾಕಿಕೊಂಡ ಆತ ಬಳಿಕ ಏನು ತಿಳಿಯದಂತೆ ಅಲ್ಲಿಂದ ತೆರಳಿದ್ದಾನೆ. ಈ ದೃಶ್ಯಗಳು ಮನೆ ಮುಂದಿನ ಸಿಸಿಟಿವಿ ದೃಶ್ಯಗಲ್ಲಿ ಸೆರೆಯಾಗಿದೆ.

ತಮಿಳುನಾಡಿನ ಖಾಸಗಿ ವಾಹಿನಿಯೊಂದು ಈ ದೃಶ್ಯಗಳನ್ನು ಪ್ರಸಾರ ಮಾಡಿದ್ದು, ಬಳಿಕ ಸಾಮಾಜಿಕ ಜಾಲತಾಣದಲ್ಲಿ ವಿಡಿಯೋ ವೈರಲ್ ಆಗಿದೆ. ಅಂದಹಾಗೇ ಘಟನೆ ಜೂನ್ 23 ರಂದು ತಮಿಳು ನಾಡಿನ ಕೊಯಮತ್ತೂರು ನಗರದ ಚೆರನ್ ಮಾ ನಗರ್ ಎಂಬಲ್ಲಿ ನಡೆದಿದ್ದಾಗಿ ವರದಿಯಲ್ಲಿ ಉಲ್ಲೇಖಿಸಲಾಗಿದೆ. ಸದ್ಯ ಇದುವರೆಗೂ ದೃಶ್ಯಗಳಲ್ಲಿರುವ ವ್ಯಕ್ತಿ ಯಾರೆಂಬುವುದು ತಿಳಿದು ಬಂದಿಲ್ಲ.

This man exercised vigorously for 15 minutes *only* to be able to steal a bulb in the process! (To be honest, don't you feel he kind of earned it?)https://t.co/zUZ3jJArZ4

— Padmaja Joshi (@PadmajaJoshi) June 28, 2018